4. Udskiftning af brugsvandsrør på Rønbækskolen (Åben)
Tidl. politisk behandling BY, 10.10.23, pkt. 3
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 6,5 mio. kr. til 
udskiftning af brugsvandsrør på Rønbækskolen, samt udskiftning af gulvet i skolens 
aula. Der skal desuden tages stilling til entrepriseformen. Bevillingen finansieres af 
det afsatte rådighedsbeløb i Budget 2024, hvor der er afsat beløb i 2024, 2025 og 2026 (A-212). 
Anlægsbevillingen gives til projektering, udbud og gennemførelse. 
Skolen har gennem de seneste år været ramt af flere vandskaber som følge af gennemtærede vandrør, 
senest i skolens aula. Som følge af vandskaderne bruges der mange arbejdstimer og økonomi på at 
lokalisere og udbedre skaderne efter gennemtærede vandrør. Brugsvandsrørene er i dag placeret i kanaler 
skjult under gulvet hvilket medfører, at skaderne først kan lokaliseres, når vandrøret er gennemtæret, og 
det har lækket vand i en periode.
For at forebygge flere akutte vandskader med gener for undervisningen og skader på skolens bygninger til 
følge, etableres nye brugsvandsrør. De eksisterende tærede brugsvandsrør blændes af, og i stedet trækkes 
nye, delvist synlige, brugsvandsrør. Gulvtæppet i skolens aula er nedslidt, og efter rørudskiftningen bliver 
gulvbelægningen udskiftet til linoleum.
VURDERING
Teknik og Miljø vurderer, at arbejderne er den mest omkostningseffektive løsning i stedet for løbende og 
akutte reparationer. Samtidig vurderes det, at der vil være færre gener for brugerne af bygningerne, hvis 
der udføres et planlagt arbejde i stedet for akut udbedring af opståede skader. Det bemærkes, at utætte, 
gennemtærede vandrør kan give alvorlige bygningsskader, og skjulte vandskader kan føre til vækst af 
skimmel med dårligt indeklima til følge. Et dårligt indeklima kan påvirke elevers og personales sundhed.
I forbindelse med budgetlægningen for 2024-27 blev rørudskiftningen planlagt i tre etaper. Efter en 
gennemgang af projektet er det Teknik og Miljøs vurdering, at håndværkerarbejdet kan gennemføres mest 
hensigtsmæssigt og omkostningseffektivt samlet i stedet for etapevis. Ved en samlet gennemførelse af 
rørudskiftningen vil det kunne undgås at etablere byggeplads flere gange. Desuden ønsker Rønbækskolen, 
at rørudskiftningen foretages på én gang og dermed strækker sig over kortest mulig tid. På den baggrund 
foreslås det, at det afsatte rådighedsbeløb i 2026 fremrykkes til 2024.
Projektet dimensioneres i samarbejde med et rådgivende ingeniørfirma. Arbejderne omfatter hovedsageligt 
VVS-arbejde, men også murerarbejde, der skal koordineres og udføres i takt med rørudskiftningen. 
Desuden er udskiftningen af gulvet også en del af arbejdet. Derfor udbydes det samlede arbejde i 
hovedentreprise. Arbejdet planlægges udført fra ultimo 2024 til primo 2026, som tilrettelægges i dialog med 
skolen.
ØKONOMI
[adresse]: EMN-2024-00148
Dok-ID: 3658844
Sagsbehandler: abs
Teknik- og Miljøudvalget
6. marts 2024  16:00
Der søges en anlægsbevilling på 6,5 mio. kr. finansieret af det afsatte rådighedsbeløb i budget 2024-27. I 
Budget 2024-27 er der afsat rådighedsbeløb på 2,3 mio. kr. i 2024, 2,1 mio. kr. i 2025 og 2,1 mio. kr. i 2026 
Det foreslås, at rådighedsbeløbet på 2,1 mio. kr. i 2026 fremrykkes til 2024. Projektet er dermed 
forhåndsprioriteret i forbindelse med budgetlægningen for 2025-28 med 2,1 mio. kr. i 2025.
Budgettet fordeler sig som vist i tabellen:
Aktivitet
Beløb
Håndværkerudgifter inkl. uforudsete udgifter, 
udskiftning af gulv i skolens aula og udgift til 
ekstern rådgiver  
6.250.000 kr.
Esben Nilsson
120.000 kr.
Internt rådgiverbidrag
130.000 kr.
I alt
6.500.000 kr.
 
Der er ikke afledte udgifter til bygningsdrift forbundet med projektet.
INDDRAGELSE
Ejendomscentret koordinerer arbejdets tidsplan med skoleledelsen.   
INDSTILLING
Direktøren for Teknik og Miljø indstiller til Byrådet:
1.
At der godkendes en anlægsbevilling på 6,5 mio. kr. finansieret af det afsatte rådighedsbeløb i 2024, 
2025 og 2026 til udskiftning af tærede brugsvandsrør mv. på Rønbækskolen.
2.
At det godkendes, at rådighedsbeløbet afsat i 2026 på 2,1 mio. kr. (A-212) fremrykkes til 2024.
3.
At Teknik- og Miljøudvalget godkender, at udbuddet af byggeopgaven tilrettelægges med henblik på 
udbud i hovedentreprise.
BESLUTNING
.
Teknik- og Miljøudvalget, 6. marts 2024: 
Fraværende: Ingen
Ad 1. og 2. indstilles godkendt.
Ad 3. godkendt.
Bilag
